
 14.2.2019
 BG
 Официален вестник на Европейския съюз
 L 43/20
 РЕГЛАМЕНТ ЗА ИЗПЪЛНЕНИЕ (ЕС) 2019/256 НА КОМИСИЯТА
 от 13 февруари 2019 година
 за изменение на Регламент (ЕС) 2015/207 чрез промени в образците за предоставяне на информация относно голям проект, съвместен план за действие, доклади за изпълнението по цел „Инвестиции за растеж и работни места“ и по цел „Европейско териториално сътрудничество“, и за поправка на посочения регламент по отношение на данните за целите на прегледа на изпълнението и рамката на изпълнението
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) No 1083/2006 на Съвета (1), и по-специално член 101, пета алинея, член 106, втора алинея и член 111, параграф 5 от него,
 като взе предвид Регламент (ЕС) No 1299/2013 на Европейския парламент и на Съвета от 17 декември 2013 г. относно специални разпоредби за подкрепа от Европейския фонд за регионално развитие по цел „Европейско териториално сътрудничество“ (2), и по-специално член 14, параграф 5 от него,
 след консултации с Комитета за координация на европейските структурни и инвестиционни фондове,
 като има предвид, че:
 (1)
 В приложение II към Регламент за изпълнение (ЕС) 2015/207 на Комисията се определя, по силата на член 101 от Регламент (ЕС) No 1303/2013 (3), форматът за предоставяне на информация за голям проект. Поради внесените с Регламент (ЕС, Евратом) 2018/1046 на Европейския парламент и на Съвета (4) изменения в член 61 от Регламент (ЕС) No 1303/2013 по отношение на операциите, които след приключване генерират нетни приходи, и приемането от Комисията на Известие относно понятието за държавна помощ (5), приложение II следва да бъде съответно изменено.
 (2)
 В приложение IV към Регламент за изпълнение (ЕС) 2015/207 се определя, по силата на член 106 от Регламент (ЕС) No 1303/2013, форматът на образеца за съвместния план за действие. Поради внесените с Регламент (ЕС, Евратом) 2018/1046 изменения на членове 104—109 от Регламент (ЕС) No 1303/2013 по отношение на първите съвместни планове за действие и на съдържанието на съвместните планове за действие, приложение IV следва да бъде съответно изменено.
 (3)
 В приложение V към Регламент за изпълнение (ЕС) 2015/207 се определя, по силата на член 111 от Регламент (ЕС) No 1303/2013, форматът на образците на докладите за изпълнението по цел „Инвестиции за растеж и работни места“. Поради внесените с Регламент (ЕС, Евратом) 2018/1046 изменения на член 70, параграф 2 от Регламент (ЕС) No 1303/2013 по отношение на допустимостта на разходите за операции, осъществени извън програмния район, както и на член 104, параграфи 2 и 3 от същия регламент — по отношение на праговете за първия съвместен план за действие, приложение V следва